## Hvordan skrives en artikel?
"Hvor meget skal der stå i en artikel" eller "hvornår skal jeg forvente at brugeren klikker videre til andre artikler"?
Jeg har her på det sidste været lidt i tvivl om hvor mange detaljer jeg bør inkludere i en artikel. Eksempel: Jeg lavede en kort artikel om SpaceShipOne. I den står der at Paul Allen har finansieret projektet. Det er jo relevant at vide at han er en a medstifterne af Microsoft og at det er derfor han har så mange penge. Burde der i selve artiklen stå at han var en af medstifterne, eller bør det kun stå i artiklen om ham (som endnu ikke findes), og så forventer vi at hvis man vil vide mere om Paul Allen klikker man på linket?
Jeg er også blevet i tvivl om andre ting: Hvor meget skal artikler linke til hinanden? Jeg forestiller mig situationen at eksempelvis en skoleelev er inde og læse en artikel om eksempelvis en eller anden dato. På den pågældende dato er der muligvis født personer der senere bliver en professor, en musiker, en politiker. Der var muligvis et stort kampvognsslag, en stor meteorit blev fundet på Grønland. New York blev grundlagt osv. Alle disse ord findes jo uden tvivl som artikler (eller burde gøre det). Linker vi alle ord der kan linkes så læseren hele tiden har noget nyt at læse videre om, eller bliver det for "grimt" med alle disse linkede ord? Det kan jo eksempelvis godt tænkes at den pågældende læser ikke ved hvad det vil sige at en by grundlægges eller hvad eksemplet nu kunne gå ud på. Men som sagt, nogle artikler (måske især de der har med en bestemt dato at gøre ender jo næsten med at hvert andet ord linker videre til en artikel om det?
Jeg har forsøgt at anskueliggøre "problemet" her ved selv at linke alt muligt. Måske er mit problem det at mange af ordene ikke kræver en artikel i en encyclopædi men snarere hører til i en ordbog?
Det er vigtige ting du der spørger om og du kan faktisk selv være med til at forme/diskutere artikelstilen. Her er nogle adresser du kan tage udgangspunkt i:
Hvis du ikke finder et, for dig eller andre, tilstrækkeligt svar, kan du med fordel se f.eks. i den engelske Wikipedia efter information, men du er selvfølgelig velkommen til også at se andre landes. Den engelske Wikipedia er størst og sikkert mest gennemarbejdet. Oversæt gerne herfra til danske hjælpesider:
Værktøjer til at finde eller mærke artikler, som trænger til en ønskelig forbedring:
Gå for eksemplets skyld til og klik så på knappen "Hvad henviser hertil" i venstre side i værktøj. Her har du de artikler som i øjeblikket er klassificerede som stubbe.
Kig evt. også på:
"Et billede siger mere end tusind ord" - brug dem derfor hvis det er muligt og fordelagtigt - men upload i JPEG (.jpg) format (maks. 100 kbyte) - gerne i stor størrelse. Film (f.eks. MPEG format) kan vistnok også uploades - men jeg har endnu ikke set nogen på den danske Wikipedia.
Husk, at det at lave artikler, er en løbende proces. Artiklen kræves ikke at være "færdig", men bliver i reglen til, ved flere bidragyderes ændringer. Nogle gange er det nødvendigt med en kortere eller længere artikeldiskussion; de fleste gange pga. usikkerhed, små misforståelser - og sjældnere pga. kontroversielle emner eller bidrag.
